S-6050/2023

Mál þetta, sem dómtekið var 6. desember 2023, var höfðað með ákæru lögreglustjórans á höfuðborgarsvæðinu, dagsettri 10. október sama ár, á hendur A-kk-þgf B-kk-þgf R-kk-þgf, kennitala [...], [...], Reykjavík, og H-kk-þgf M-kk-þgf H-kk-þgf, kennitala [...], [...], Reykjavík, „fyrir eftirtalin brot:

1. Gegn ákærða A-kk-þgf fyrir þjófnað og nytjastuld með því að hafa, sunnudaginn 19. mars 2023, í félagi við þekktan aðila, farið heimildarlaust inn um opna hurð að [...] í Hafnarfirði og stolið þaðan ökuskírteini, Cintamani úlpu, húslyklum, Under Armor jakka, 66° norður jakka, tölvubúnaði, Billabong hliðartösku, dælulyklum og kveikju-láslyklum, allt að óþekktu verðmæti og í kjölfarið heimildarlaust tekið bifreiðina [...], og ekið henni að [...]í Hafnarfirði, þar sem lögregla fann bifreiðina.

M. 0-x-x- 2023-

[...]

Telst brot þetta varða við 1. mgr. 244. gr. og 1. mgr. 259. gr. almennra hegningarlaga nr. 1 9/1940.

2. Gegn ákærða A-kk-þgf fyrir vopnalagabrot með því að hafa, sunnudaginn 11. júní 2023, haft í vörslum sínum á almannafæri vasahníf sem lögregla fann við öryggisleit á ákærða þegar afskipti voru höfð af honum við [...]á Dalbraut í Reykjavík.

M. 0-x-x- 2023-

[...]

Telst brot þetta varða við 1. mgr. 30. gr., sbr. 36. gr. vopnalaga nr. 16/1998.

3. Gegn ákærða A-kk-þgf fyrir umferðarlagabrot með því að hafa, mánudaginn 26. júní 2023, ekið bifreiðinni [...] sviptur ökurétti og undir áhrifum áfengis (í blóði mældist vínandamagn 1,12 ‰) um Reykjavíkurveg í Hafnarfirði, við hús nr. [...], þar sem lögregla stöðvaði aksturinn.

M. 0-x-x- 2023-

[...]

Telst brot þetta varða við 1., sbr. 2. mgr. 49. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019.

4. [...].

5. Gegn ákærða H-kk-þgf fyrir nytjastuld með því að hafa, fimmtudaginn 6. júlí 2023, í félagi við þekktan aðila, heimildarlaust tekið bifreiðina [...]við [...] í Hafnarfirði og ekið henni að Kaplakrika í Hafnarfirði, þar sem lögregla fann bifreiðina.

M. 0-x-x- 2023-

[...]

Telst brot þetta varða við 1. mgr. 259. gr. almennra hegningarlaga nr. 19/1940.

6. Gegn ákærðu báðum fyrir nytjastuld með því að hafa, laugardaginn 5. ágúst 2023, í félagi, heimildarlaust tekið bifreiðina [...] við [...] í Reykjavík, en ákærði A-kk-nf ók bifreiðinni í kjölfarið að [...] í Reykjavík, þar sem lögregla fann bifreiðina.

M. 0-x-x- 2023-

[...]

Telst brot þetta varða við 1. mgr. 259. gr. almennra hegningarlaga nr. 19/1940.

7. Gegn ákærðu báðum fyrir rán með því að hafa, laugardaginn 5. ágúst 2023, í félagi, utandyra á göngustíg í Fossvogi, við [...] í Reykjavík, ógnað A, kt. [...] og B, kt. [...], með hníf og tekið af A Samsung farsíma og Harry Lime snjallúr, með því að ákærði A-kk-nf ógnaði A og B með hníf á meðan ákærði H-kk-nf tók farsímann og snjallúrið af A.

M. 0-x-x- 2023-

[...]

Telst brot þetta varða við 252. gr. almennra hegningarlaga nr. 19/1940.

8. Gegn ákærðu báðum fyrir tilraun til gripdeildar með því að hafa, laugardaginn 5. ágúst 2023, í félagi, utandyra við hraðbanka [...]í [...] í Kópavogi, skipað C, kt. [...] að afhenda þeim reiðufé sem hún hugðist taka út, en C náði að hlaupa í burtu uns ákærðu flúðu af vettvangi, en meðan á atburðarásinni stóð fór reiðuféð aftur inn í hraðbankann.

M. 0-x-x- 2023-

[...]

Telst brot þetta varða við 245. gr., sbr. 1. mgr. 20. gr. almennra hegningarlaga nr. 19/1940.

Þess er krafist að ákærðu verði dæmdir til refsingar og til greiðslu alls sakarkostnaðar.

Þá er þess krafist að ákærða A-kk-þgf verði gert að sæta sviptingu ökuréttar [samkvæmt] 99. gr. og 101. gr. umferðarlaga nr. 77/2019. Að lokum er krafist upptöku á vasahníf, sem hald var lagt á, samkvæmt 1. mgr. 37. gr. vopnalaga nr. 16/1998.“

Ákæra var birt 8. og 11. nóvember 2023 og málið var þingfest 1. desember sama ár. Við fyrstu fyrirtöku málsins eftir þingfestingu féll ákæruvaldið frá ákæru að hluta varðandi 4. ákærulið. Ákærðu hafa játað skýlaust sök samkvæmt því sem eftir stendur af ákæru. Þá er játningin studd sakargögnum. Sannað er með játningu ákærðu og öðrum gögnum málsins að ákærðu eru seki rum þá háttsemi sem þeimer gefin að sök og eru brot þeirra rétt heimfærð til refsiákvæða í ákæru. Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og verjendum hafði verið gefinn kostur á að tjá sig um lagaatriði og ákvörðun viðurlaga. Ákæruvaldið gerir sömu dómkröfur og greinir í ákæru og aðgæslu-varðhald sem ákærði A-kk-nf sætti komi til frádráttar refsingu. Ákærðu krefjast væg-ustu refsingar sem lög leyfa og að þóknanir skipaðra verjenda greiðist úr ríkissjóði.

Ákærði A-kk-nf er fæddur í [...] og samkvæmt sakavottorði var hann með dómi Héraðsdóms Norðurlands vestra [...] 2019 sakfelldur fyrir nytjastuld og akstur án gildra ökuréttinda og var ákvörðun refsingar frestað skilorðsbundið í tvö ár. Með dómi Héraðs-dóms Reykjaness [...] 2 019 var ákærða gert að sæta fangelsi í fjóra mánuði skilorðsbundið til tveggja ára vegna nytjastuldar, þjófnaðar, eignaspjalla, ölvunar- og fíkniefnaaksturs og aksturs án ökuréttinda, auk fíkniefna- og lögreglulagabrots. Fyrr-greind brot voru framin áður en ákærði náði 18 ára aldri. Ákærði gekkst undir lögreglu-stjórasátt 5. janúar 2021 vegna aksturs sviptur ökurétti og vopnalagabrots. Með dómi Héraðsdóms Reykjavíkur [...] 2021 var ákærði sakfelldur fyrir brot gegn valdstjórninni og var skilorðsdómurinn frá árinu 2019 dæmdur upp og ákærða gert að sæta fangelsi í fimm mánuði skilorðsbundið í tvö ár. Með dómi Héraðsdóms Reykjavíkur [...]2022 var ákærði meðal annars sakfelldur fyrir líkamsárás, tilraun til ráns, nytjastuld, eignaspjöll, ölvunar- og fíkniefnaakstur og akstur sviptur ökurétti, auk fíkniefna- og vopnalagabrota.

Var honum með dóminum gert að sæta 12 mánaða fangelsi skilorðsbundið í þrjú ár, auk ævilangrar ökuréttarsviptingar. Var um að ræða hegningarauka og skilorðsrof við dóminn frá árinu 2021 og var skilorðsbundin refsing þess dóms dæmd upp og refsing ákveðin í einu lagi og öll skilorðsbundin, eins og áður greinir. Þá var ákærða ákveðin sektarrefsing með áritun Héraðsdóms Reykjavíkur 3. nóvember 2022 á sektarboð lögreglustjóra vegna umferðarlagabrots sem fólst í akstri án gildra ökuréttinda. Verður ráðið af þeim viðurlögum að þar sé um að ræða hegningarauka við dóminn frá [...]2022.

Ákærði H-kk-nf er fæddur í [...]. Samkvæmt sakavottorði var hann með dómi Héraðsdóms Reykjavíkur [...] 2022 sakfelldur fyrir brot gegn valdstjórninni og var honum gert að sæta 60 daga fangelsi skilorðsbundið til tveggja ára.

Samkvæmt framangreindu liggur fyrir að ákærði A-kk-nf hefur með brotum sínum rofið skilorð dómsins frá [...] 2022. Hið sama á við um ákærða H-kk-þf sem hefur með brotum sínum rofið skilorð dómsins frá [...] 2022. Við ákvörðun refsingar verður því að dæma upp skilorðsbundna refsingu hinna eldri dóma og ákvarða ákærða, hvorum um sig, refsingu samkvæmt viðurlagareglum 60. gr. og 1. mgr. 77. gr. í almennum hegningarlögum. Ákærðu báðum til málsbóta verður litið til ungs aldurs þeirra og ský-lausrar játningar fyrir dómi, sbr. 4. og 8. tölul. 1. mgr. 70. gr. almennra hegningarlaga. Til refsiþyngingar horfir að brot ákærðu samkvæmt 6., 7. og 8. ákærulið voru unnin í sameiningu, sbr. 2. mgr. sömu lagagreinar. Til refsiþyngingar hvað varðar báða ákærðu horfir að ásetningsstig og grófleiki sem fólst í broti þeirra samkvæmt 7. ákærulið var með meira móti, sbr. 1. og 6. tölul. 1. mgr. 70. gr. sömu laga. Sakaferill ákærða A-kk-ef horfir heilt á litið til refsiþyngingar, sbr. 5. tölul. 1. mgr. sömu lagagreinar. Hvað varðar ákærða A-kk-þf og 3. ákærulið liggur fyrir að þar er um að ræða fyrstu ítrekun hvað varðar akstur sviptur ökurétti, sbr. fyrrgreinda sátt frá 5. janúar 2021. Að öðru leyti hefur eldri sviptingar- og vímuakstur ákærða ekki ítrekunaráhrif hvað varðar refsingu þar sem þau brot voru að hluta framin áður en hann var 18 ára, auk þess sem refsingar hinni eldri dóma voru skilorðsbundnar og hafa því ekki ítrekunaráhrif, sbr. 61. gr. og 1. mgr. 71. gr. almennra hegningarlaga.

Að öllu framangreindu virtu verður ákærði A-kk-nf dæmdur í fangelsi í 20 mánuði en vegna sakaferils hans og eðlis þeirra brota sem hann er nú sakfelldur fyrir er ekki unnt að skilorðsbinda refsinguna. Með vísan til 76. gr. almennra hegningarlaga skal draga frá refsingunni með fullri dagatölu gæsluvarðhald sem ákærði sætti frá 6. ágúst 2023 til 16. nóvember sama ár.

Að öllu framangreindu virtu verður ákærði H-kk-nf dæmdur í fangelsi í sjö mánuði en fresta skal fullnustu refsingarinnar og skal hún falla niður að liðnum þremur árum frá uppkvaðningu dómsins að telja haldi ákærði almennt skilorð 3. mgr. 57. gr. í almennum hegningarlögum.

Með vísan til 99. og 101. gr. laga nr. 77/2019 verður áréttuð ævilöng ökuréttarsvipting ákærða A-kk-ef.

Með vísan til 1. mgr. 37. gr. laga nr. 16/1998 verður ákærða A-kk-þgf gert að sæta upptöku á vasahníf, sbr. munaskrá [...].

Með hliðsjón af framangreindum málsúrslitum, og með vísan til 1. mgr. 235. gr., sbr. 233. gr., laga nr. 88/2008, ber að dæma ákærða til greiðslu alls sakarkostnaðar. Til sakar-kostnaðar sem felldur verður á ákærða A-kk-þf er þóknun skipaðs verjanda hans, Þ-kk-ef Þ-kk-ef lögmanns, vegna vinnu á rannsóknarstigi og fyrir dómi, sem ræðst af tímaskýrslu, 1.747.656 krónur, að meðtöldum virðisaukaskatti. Að auki verður felldur á ákærða A-kk-þf annar sakarkostnaðar samkvæmt yfirliti ákæruvaldsins, 29.396 krónur. Til sakarkostnaðar sem felldur verður á ákærða H-kk-þf er þóknun skipaðs verjanda hans, E-kvk-ef D-kvk-ef K-kvk-ef lögmanns, vegna vinnu á rannsóknarstigi og fyrir dómi, sem ræðst af tímaskýrslu, 632.772 krónur, að meðtöldum virðisaukaskatti.

Af hálfu ákæruvaldsins flutti málið J-kk-nf K-kk-nf aðstoðarsaksóknari.

D-kk-nf K-kk-nf héraðsdómari kveður upp dóm þennan.

Dómsorð :

Ákærði, A-kk-nf B-kk-nf R-kk-nf, sæti fangelsi í 20 mánuði. Til frádráttar refsingu ákærða kemur gæsluvarðhald með fullri dagatölu sem hann sætti frá 6. ágúst 2023 til 16. nóvember sama ár.

Ákærði, H-kk-nf M-kk-nf H-kk-nf, sæti fangelsi í sjö mánuði en fresta skal fullnustu refsingarinnar og skal hún falla niður að liðnum þremur árum frá uppkvaðningu dómsins að telja haldi ákærði almennt skilorð 3. mgr. 57. gr. í almennum hegningarlögum.

Áréttuð er ævilöng ökuréttarsvipting ákærða A-kk-ef.

Ákærði A-kk-nf sæti upptöku á vasahníf (munaskrá [...]).

Ákærði A-kk-nf greiði samtals 1.777.052 krónur í sakarkostnað til ríkissjóðs og er þar innifalin þóknun skipaðs verjanda hans, Þ-kk-ef Þ-kk-ef lögmanns, 1.747.656 krónur.

Ákærði H-kk-nf greiði þóknun skipaðs verjanda síns, E-kvk-ef D-kvk-ef K-kvk-ef lög-manns, 632.772 krónur.

D-kk-nf K-kk-nf